62 
longitudinem atris vel fuscis; in inferiore pagina ex albido fuscescentes, inferiores 
magis albidae vel albae, scapis plerumque albis, rarius nigricantibus. Tectricum 
alae minorum superiores angustae, acutae, albae vel albidae, vix subrigidae, infe- 
riores latiores et longiores, tectrices medias et remiges secundarias obvelantes, 
albae, cinereo lavatae, scapis nigris vel fuscis. Tectrices alae mediae e cineras- 
cente fuscae, vel fuscae, cinereo lavatae et margine albidae; majores e nigricante 
fuscae, in marginum apicisque summa extremitate albicantes. Remiges primariae 
decem, pagina superiore, praeter basin albam, e nigro fuscae, in apice vel mar- 
ginibus haud raro pallide griseo irroratae, scapis, excepta basi alba, e nigro fuscis; 
inferiore facie et in medio juxta scapos et in scapis per longitudinem albae, in 
apice et lateribus e cinereo pallide fuscescentes. Remiges secundariae marginibus 
plerumque albae vel e cinerascente albidae, in reliqua parte vel totae fuscae vel 
e cinereo fuscae vel cinereae, vel ad dimidium fuscae ad dimidium autem cjnereae 
vel albae, scapis in superiore facie maxima ex parte fuscis. Alulae pennae medio 
fuscae, in pogonii interni interno margine albae, in pogonio externo cinerascentes. 
Pone alulam ante tectrices in alae marginis vicinio pennae albidae, in medio per 
longitudinem fuscae, ipso alae anteriore margine albo. Tectrices alae inferiores 
albae , sed cinerascente leviter imbutae , scapis fuscescentibus vel nigricantibus. 
Paraptera elongata, pennis albis, cinereo lavatis, scapis nitide atris vel fuscis. 
Rectrices 22 albae , cinereo levissime lavatae , scapis a basi ad medium usque 
albis, inde a medio e fusco atris vel fuscis, in duobus mediis pallide fuscis. Pedes 
paulo breviores, quam in Pelecano Onocrotalo. Tarsi, digiti et membrana natatoria 
e nigricante grisea. 
Specimen adultum masculum, cujus descriptionem modo exhibuimus, quae 
sequuntur obtulit dimensiones. 
A rostri apice ad caudae apicem 6' P 7> " 
A rostri apice ad caudae initium 5 3 8 
Longitudo rostri ad frontem usque 15 8 
A rostri basi supra frontem usque ad nuchae 
initium 6 1 
